Document ID: /fineweb-2-swissfilter-quality_10-filterrobots/filtered/02038.jsonl.gz/447

En Svizra ha l'onn passà in auto nov immatriculà duvrà 5,9 liters benzin sin 100 kilometers. Quai è in pertschient damain che l'onn 2015. Era las emissiuns da CO2 èn sa reducidas, dentant betg tant sco pretendì.
2,4 milliuns francs multas
Sco quai che l'uffizi federal d'energia communitgescha ha in auto nov en media in'emissiun da CO2 da 134 grams per kilometer. Ils importaders d'autos en Svizra èn stads obligads da sbassar questas emissiuns fin la fin dal 2015 sin 130 grams per kilometer, uschiglio datti ina multa. L'onn passà hai dà uschia 2,4 milliuns francs ord questas multas.
Damain autos immatriculads
Il davos onn èn 320'00 autos da persunas vegnids immatriculads. Quai èn 2,9 pertschient damain che l'onn avant. Mintga quart auto era in auto da diesel. La cumpart dals autos per part u totalmain electrics stagnescha tar dus pertschient.
RR novitads 12:00